Държавен вестник, бр. 46, 2002 г., стр. 62

С Т Р .  62
Д Ъ Р Ж А В Е Н   В Е С Т Н И К
Б Р О Й  46
Приложение № 5
към чл. 15, т. 2
Обем на първоначалния медицински преглед от
специалиста по кожни и венерически болести
1. Анамнеза:
а) информация за пола, възрастта, бита и професията;
б) уточняване началото на болестта—давност, про-
вокиращи фактори, протичане (остра, хронично-реци-
дивираща и хронична форма), ефекти от приложено
лечение и субективни оплаквания, съпровождащи за-
боляването;
в) минали заболявания—изясняване на връзката със
съпътстващо страдание;
г) фамилна анамнеза—насочена към генодермато-
зи, инфекциозни болести и алергични дерматози;
д) начин на живот—фамилна среда, сексуална ак-
тивност, хранителен режим, стресови ситуации, вредни
навици и професионални вредности.
2. Дерматологичен статус:
а) извършва се на разсеяна дневна светлина, идваща
откъм гърба на лекаря и падаща директно върху оглеж-
дания участък; най-използван метод е огледът, който
започва от окосмената част на главата, лицето, устата,
шията, тялото (гърба, гърдите и корема), аксилите,
гениталиите и перианалната област, крайниците, дла-
ните, стъпалата и ноктите;
б) определяне на обривните елементи:
вид—мономорфен и полиморфен;
брой—единични и множествени;
разположение;
подреждане—дисеминиран, агрегиран, конфлуиращ,
ануларен, групиран;
форма—полигонални, цилиндрични, ануларни, трай-
ни, оскъдни;
цвят;
в) чрез палпация се установява плътността на об-
ривните елементи, размерът, дълбочината, болезненост-
та, както и увеличени лимфни възли;
г) при необходимост да се използва термометрия,
наблюдение по Лудова светлина, алергологични тесто-
ве, фрикция, кюретаж, витропресия, микологични,
микробиологични и серологични изследвания, за кои-
то следва наборникът да бъде насочен към специализи-
рано кожно-венерологично публично здравно заведе-
ние по район.
3. Заключение: здрав; предполагаема диагноза(и);
установена диагноза(и).
Приложение № 6
към чл. 15, т. 2
Обем на първоначалния медицински преглед от
специалиста по нервни болести
1. Анамнеза: при снемане на анамнезата всеки прег-
леждан трябва щателно и целенасочено да бъде разпит-
ван дали не е имал някакви припадъци; черепно-мозъч-
ни травми на крайниците, довели до засягане на нерви-
те; особено внимание следва да се обърне на разпитва-
не за изпускане по малка нужда нощно време; трябва да
се обърне внимание при провеждане на разговора за
наличието на говорни смущения.
2. Неврологичен статус: неврологичният статус се
извършва последователно в строго определен ред; че-
репно-мозъчни нерви, двигателни функции, изследване
на активни и пасивни движения, хипотрофия на мускула-
турата, координация, походка, рефлекси и сетивност.
3. Заключение: здрав; предполагаема диагноза(и);
установена диагноза(и).
Приложение № 7
към чл. 15, т. 2
Обем на първоначалния медицински преглед от
специалиста по психиатрия
1. Анамнеза:
а) данни за личността—ранно развитие, прохожда-
не, проговаряне, училищна успеваемост, вградимост в
колектива; данни за употреба или злоупотреба с психо-
активни вещества; минали заболявания;
б) фамилна анамнеза—обремененост с психични
заболявания, алкохолизъм, наркомания, самоубийства
в рода;
в) социална анамнеза—семейна среда, условия на
бит и труд, вредности, социална среда;
г) удостоверение от районния психиатричен дис-
пансер.
2. Психичен статус:
а) словестен контакт;
б) описание на психомоториката;
в) ало- и аутопсихична ориентация;
г) мисловен процес;
д) емоционална сфера;
е) внимание, памет и интелект.
3. Заключение: здрав; предполагаема диагноза(и);
установена диагноза(и).
Приложение № 8
към чл. 15, т. 2
Обем на първоначалния медицински преглед от
специалиста по стоматология
Снема се пълен зъбен статус и се попълва схемата
в здравната книжка на наборника по нанесената в нея
легенда. При установяване на зъбни дефекти, нуждае-
щи се от протезиране; заешка устна; вълча уста; тумори
в устната кухина; тризмус; други заболявания и дефор-
митети в лицево-челюстната област—те се вписват под
зъбната формула.
Стоматологът се подписва, без да дава заключение.
Приложение № 9
към чл. 15, т. 2
Обем на първоначалния медицински преглед от
специалиста по вътрешни болести
1. Анамнеза: за сегашни оплаквания и прекарани
минали заболявания (ревматизъм, хепатит, туберкуло-
за, язвена болест и др.).
2. Физикален статус:
а) дихателна система: оглед на гръден кош, аускул-
тация на бели дробове—характер на дишането, респи-
раторна подвижност;
б) сърдечно-съдова система: аускултация на сърце-
то на всички аускултаторни места, а при нужда в раз-
лични положения (право, седнало, ляво—странично,
след натоварване); при измерване на артериалното
налягане никога не се приема за меродавна първата
получена цифра, особено ако е по-висока от приетите
средни норми; в такъв случай се правят неколкократни
измервания в продължение на 10—15 минути, без да се
изменя положението на тялото и без да се сваля манше-
тът на апарата;
в) изследване на корем: оглед, палпация (търси се
увеличен черен дроб, далак, подвижен бъбрек, ТУ-маси и
др.), болезненост в епигастриума, сукусио реналис и др.
3. Заключение: здрав; предполагаема диагноза(и);
установена диагноза(и).
24319
НЕОФИЦИАЛЕН РАЗДЕЛ